**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.01.2023, ora 08.00 – 05.01.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 05.01.2023, ora 07.00**

**RÂURI**

**Debitele au fost în general staționare,** exceptând râurile din bazinele superioare ale Turului și Lăpușului, unde au fost în creștere ca urmare a precipitațiilor căzute în interval și cursurile mijlocii și inferioare ale Someșului, Crișului Alb, Mureșului, Timișului, cursurile inferioare ale Crișului Negru și Begăi, unde au fost în scădere.

Creșteri ușoare de niveluri și debite ca urmare a precipitațiilor slab cantitative căzute în interval s-au înregistrat pe unele râuri mici din zonele de deal și munte din sudul Transilvaniei și nordul Munteniei.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crișuri, Mureș, Jiu, Dâmbovița, bazinul superioare ale Oltului și Argeșului, bazinul superior şi mijlociu al Bistriţei, cursurile superioare ale Trotuşului, Moldovei, Sucevei, Prutului şi mai mici (sub 30%) pe râurile din bazinele hidrografice: Rm. Sărat, Bârlad și afluenții Prutului.

Nivelurile pe râuri la stațiile hidrometrice se situează **sub COTELE DE ATENȚIE.**

 **Debitele vor fi în creștere** ca urmare a precipitațiilor prevăzute, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Lăpuș, bazinele superioare ale Someșului, Crasnei, Barcăului, Crișurilor, Someșului Mic, Arieșului, Mureșului, Târnavelor, Timișului, Oltului, Trotușului, Bistriței, Moldovei și Sucevei, în scădere pe cursurile inferioare ale Someșului, Mureșului și Timișului și relativ staționare pe celelalte râuri.

Sunt posibile creșteri însemnate de niveluri și debite, cu situarea nivelurilor **în jurul COTELOR DE ATENȚIE,** pe unele râuri din nord – vestul țării, ca urmare a efectului combinat al precipitațiilor prognozate, cedării apei din stratul de zăpadă și propagării.

**DUNĂRE**

**Debitul** la intrarea în ţară (secţiunea Baziaş) în intervalul 04.01.2023 – 05.01.2023 **a fost în scadere,** având valoarea **de** **6100 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere pe sectoarele Gruia – Tr. Măgurele și Oltenița – Tulcea și în creștere pe sectorul Zimnicea – Giurgiu.

**Debitul la intrarea în ţară (secţiunea Baziaş) va fi în scadere (5800 m3/s).**

În aval de Porțile de Fier debitele vor fi în scădere pe sectoarele Gruia – Giurgiu și Călăraşi – Tulcea şi în creștere la Oltenița.

**2.** **Situația meteorologică în intervalul 04.01.2023, ora 09.00 – 05.01.2023, ora 06.00**

**ÎN ŢARĂ**

**ANM** a emis o **ATENŢIONARE Meteorologică, cod galben,** valabilă în intervalul **05.01.2023, ora 02:00 - 06.01.2023, ora 12:00**, vizând **intensificări ale vântului, viscol la altitudini de peste 1700 m**, astfel:

**COD GALBEN:**

**În intervalul 05 ianuarie, ora 02:00 – 05 ianuarie, ora 14:00, vizând intensificări ale vântului, viscol în nordul Carpaților Orientali:** În intervalul menționat, în Carpații Orientali și local în Munții Apuseni vântul va avea intensificări, cu viteze de 60...80 km/h, iar îndeosebi în zona înaltă, rafalele vor depăși 100...120 km/h. În grupele nordice ale Carpaților Orientali va fi viscol, iar vizibilitatea se va reduce semnificativ.

Vântul se va intensifica temporar și în nordul Crișanei și în nord-vestul Transilvaniei unde se vor înregistra viteze de 55...60 km/h.

**În intervalul 05 ianuarie, ora 14:00 – 06 ianuarie, ora 12:00, vizând intensificări ale vântului, viscol la altitudini de peste 1700 m:** În intervalul menționat, la munte vântul va avea intensificări, cu viteze de 70...90 km/h, iar în zona înaltă (la peste 1700 m), rafalele vor depăși 100…120 km/h și temporar va ninge viscolit.

Local în Transilvania, temporar vor fi intensificări, cu viteze în general de 55...70 km/h.

Notă: *Intensificări ale vântului, cu viteze în general de 45...55 km/h, se vor semnala local și în restul teritoriului.*

Aceast mesaj a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Bacău, Bihor, Bistriţa-Năsăud, Buzău, Cluj, Maramureş, Neamţ, Sălaj, Satu Mare, Suceava si Vrancea (12 prefecturi) – COD GALBEN – MESAJ 1;*

*- Alba, Argeş, Bacău, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mureş, Neamţ, Prahova, Sibiu, Suceava, Vâlcea şi Vrancea (21 prefecturi) – COD GALBEN – MESAJ 2;*

**Vremea a fost în general închisă,** dar în continuare cu mult mai caldă decât în mod normal pentru această perioadă, deși valorile diurne au marcat o scădere (local semnificativă în regiunile extracarpatice) față de ziua anterioară. Cerul a avut înnorări și temporar a plouat slab, în prima parte a intervalului local în centru și în zona submontană, și doar pe alocuri în vest, est și sud-est, iar noaptea în nord-vest. La munte precipitațiile au fost mixte, iar la altitudini mari a nins. Vântul a suflat slab și moderat, cu intensificări din a doua parte a nopții în zona înaltă a Carpaților Orientali unde au fost rafale de peste 100 km/h. Temperaturile maxime s-au încadrat între 5 grade la Dumbrăvița de Codru, Șiria, Târgu Secuiesc, Sfântu Gheorghe (jud. Covasna) și Darabani și 13 grade la Calafat, iar la ora 06 valorile de temperatură se încadrau între -3 grade la Focșani și 9 grade la Rădăuți. Stratul de zăpadă era prezent la munte și măsura la ora 20 în platforma stațiilor meteorologice până la 41 cm la Vf. Omu. A fost ceață, local în primele ore ale intervalului în vest și izolat în rest, asociată trecător cu burniță, iar noaptea pe alocuri în sud și sud-est.

*Observație: de ieri dimineață de la ora 6 au fost în vigoare 7 mesaje de atenționare cod galben pentru fenomene meteorologice periculoase imediate, 3 emise de către SRPV Timișoara, 1 de către SRPV Sibiu, 1 de către SRPV Craiova, 1 de către SRPV Constanța, 1 de către CNPM pentru Muntenia.*

**LA BUCUREŞTI**

**Vremea s-a răcit față de ziua anterioară,** însă valorile de temperatură diurne au continuat să se situeze peste cele normale perioadei. Cerul a fost mai mult noros, iar vântul a suflat până la moderat. Temperatura maximă a fost de 9 grade la toate stațiile meteorologice, iar la ora 06 erau 2 grade la Filaret, 3 grade la Băneasa și 4 grade la Afumați.

 **3. Prognoza meteorologică în intervalul 05.01.2023, ora 09.00 – 06.01.2023, ora 09.00**

**ÎN ŢARĂ**

**Vremea va fi vântoasă** în majoritatea regiunilor, dar mai ales la munte, unde vor fi rafale de 70...90 km/h, iar în zona înaltă va sufla tare cu peste 100...120 km/h. În zonele joase de relief vor fi viteze în general de 45...70 km/h. Cerul va fi mai mult noros în jumătatea nordică a teritoriului, unde local și temporar vor fi precipitații. Vor fi ploi, exceptând depresiunile din estul Transilvaniei unde se vor semnala precipitații și sub formă de lapoviță și ninsoare. La munte, local și temporar va ninge viscolit, iar vizibilitatea va fi scăzută. În grupele nordice ale Carpaților Orientali, cantitățile de precipitații vor fi însemnate. În restul țării, cerul va fi variabil, iar ploi slabe, trecătoare vor fi posibile doar cu totul izolat. Regimul termic va fi în continuare caracterizat de valori mai ridicate decât cele normale perioadei, cu maxime ce se vor încadra între 6 și 14 grade și minime între 0 și 7 grade. În primele ore ale intervalului, pe alocuri se va semnala ceață.

**LA BUCUREŞTI**

**Vremea va fi caldă pentru această dată.** Cerul va fi variabil, cu înnorări în primele ore ale intervalului, iar vântul va avea intensificări temporare cu viteze la rafală de 40...45 km/h. Temperatura maximă va fi de 10...11 grade, iar cea minimă 3...4 grade. Dimineața vor fi condiții de ceață.

**4. Informare nivometeorologică pentru perioada 04.01.2023 ora 20 - 05.01.2023 ora 20, la altitudini de peste 1800 m**

**4.1. Zona montană înaltă**

Zăpada în strat scăzut pentru această perioadă este prezentă doar la altitudini mari, în general de

peste 1800 m. Zăpada este umezită și are grosimi variabile, de până la 40-50 cm, exceptând troienele și zonele umbrite sau adăpostite cu acumulări mai mari din Carpații Orientali și estul Meridionalilor. La baza stratului se întâlnesc cruste mai vechi de gheață.

În următoarele 24 ore local se vor semnala precipitații predominant sub formă de ninsoare noaptea, dar și ziua la peste 1800 metri, mai însemnate cantitativ în nordul Carpaților Orientali, unde stratul de zăpadă va crește, iar în zona menționată, pe fondul ninsorilor moderate și a vântului intens se vor forma plăci de vânt și troiene noi. În acest context, pe pantele suficient de înclinate sau pe văile adăpostite cu acumulări mai importante, se pot declanșa izolat curgeri și avalanşe de mici dimensiuni prin alunecarea stratului de zăpadă de la suprafaţă peste straturile mai dure aflate dedesubt, riscul fiind amplificat la supraîncărcări.

1. **Evoluția vremii din perioada 02.01.2023 - 04.01.2023**

**V**remea a fost mult mai caldă decât normalul termic al acestei perioade și în general frumoasă (în 02 și 03 ianuarie), cu temperaturi care au depășit în număr mare recordurile înregistrate pentru această dată, fiind prezentă și inversiune termică accentuată. Cerul a fost variabil, cu înnorări accentuate începând din noaptea de 03/04 ianuarie când pe arii relativ extinse s-au semnalat precipitații slabe, ploi la altitudini joase, mixte peste 1600 metri și ninsori pe crestele Carpaților Orientali și Meridionali, unde local s-au depus până la 6 cm de zăpadă proaspătă. Vântul a suflat slab și moderat, cu unele intensificări izolate pe crestele Carpaților Orientali. Stratul de zăpadă a variat cu până la 16 cm, scăzând cu până la 10 cm la Vf. Omu și crescând cu până la 6 cm la Bâlea Lac, în rest variațiile au fost nesemnificative. Pe arii restrânse s-a semnalat ceață.

**Grosimea stratului de zăpadă, din data de 04.01.2023, la ora 14:**

Stratul de zăpadă din platforma stațiilor meteorologice măsura: 32 cm la Vârfu-Omu, 40 cm la Rețitiș-Călimani, 32 cm la Bâlea-Lac, 10 cm la Vf.Țarcu, la restul stațiilor meteorologice de munte fiind de sub 10 cm.

1. **Prognoza vremii din perioada 04.01.2023 - 05.01.2023**

**Vremea va fi mai rece** decât în zilele precedente, dar în continuare temperaturile vor caracteriza o vreme mai caldă decât normele climatologice înregistrate pentru această perioadă. Cerul va fi variabil, temporar noros mai ales în cursul zilei de mâine 05 ianuarie. La noapte, în nordul Carpaților Orientali și local mâine în restul zonelor montane se vor semnala precipitații mixte, predominant ninsori. În nordul Carpaților Orientali, cantitățile de precipitații vor fi mai însemnate, de peste 15-20 l/mp, cu depunere de strat nou, local însemnat de zăpadă. Vântul va crește treptat în intensitate în toate masivele, începând din Carpații Orientali, cu intensificări temporare de 70-90 km/h, iar pe creste va depăși 100-120 km/h, viscolind puternic zăpada mai ales în nordul Carpaților Orientali. Temporar se va semnala ceaţă, asociată izolat pe creste și cu depuneri de chiciură.

1. **Temperaturi prognozate în intervalul 04.01.2023 ora 20 - 05.01.2023 ora 20:**

**Peste 1800 m:** temperaturi minime: -7 la -4 grade, temperaturi maxime: -5 la 2.

**Sub 1800 m:** temperaturi minime: -4 la 0 grade, temperaturi maxime: 2 la 6 grade.

**Vânt la peste 2000 m:** din sector predominant vestic, cu viteze în general de peste 100 km/h, cu cele mai mari valori în cursul zilei de mâine 05 ianuarie.

**Izoterma de 0 grade:** în scădere, între 2300 și 1200 metri, cu valorile cele mai scăzute în această noapte în masivele din nordul Carpaților Orientali, iar mâine cu cele mai ridicate în masivele sudice din Carpații Meridionali.

În următoarele 36-48 ore, odată cu răcirea vremii, temperaturile vor deveni negative și pe timpul zilei de 06 ianuarie. Temporar va ninge și stratul de zăpadă va mai crește. Vântul va continua să sufle tare în noaptea 05/06 ianuarie, apoi în retragere în ziua următoare în Carpații Meridionali și Orientali, viscolind temporar zăpada.

1. ***CALITATEA APELOR***
	1. **Pe fluviul Dunărea**

**ABA Ialomita-Buzau** **şi GNM-CJ Brăila**, informeaza despre o **poluare accidentala a apelor Fluviului Dunarea, fara mortalitate piscicola şi fără irizaţii petroliere, la Km 175+800, in zona mun. Braila, cu ape uzate fecaloid-menajere, produsa in data de 03.01.2023, ora 20:30, cu deversare de ape menajere datorita avariei la reteaua de canalizare a CUP Dunarea** - Compania de Utilitati Publice Dunarea Braila. Se lucreaza de catre CUP Dunarea Braila la remedierea avariei existente. SGA Brăila a prelevat probe de apa si a efectuat verificari in teren.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**IGSU** inf. telefonic despre un **incendiu puternic care a izbucnit, în data de 04.01.2023, orele 15:00, la un depozit de pe bulevardul Iuliu Maniu din Capitala, sector 6, la intrarea pe autostrada A1, Bucuresti-Pitesti. Au fost alertate 8 autospeciale de stingere. Potrivit informatiilor de la acest moment nu sunt victime. Suprafata afectata este 250 mp**, cu posibilitatea de extindere la intreg depozitul. Deocamdată nu au fost restrictii pentru traficul rutier. ANM a estimat pentru intervalul orar 15:40-21:00, ca cerul se va mentine innorat, cu vant slab pana la moderat, de 30 km/h, din directie Estica, iar evoluatia norul de fum va fi de dispersie si deplasare usoara spre Vest.

**Agenţia Naţională pentru Protecţia Mediului** informează că, din rezultatele analizelor efectuate în data de 03.01.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**B-7 oras Magurele, jud. IF**

**B-9 mun. Bucuresti**

**B-10 com. Chiajna, jud. IF**

**B-11 com. Bragadiru, jud. IF**

**B-12 mun. Bucuresti**

**B-13 mun. Bucuresti**

**B-21 mun. Bucuresti**

**B-24 mun. Bucuresti**

**B-26 oras Voluntari, jud. IF**

**B-27 com Afumati, jud. IF**

**B-28 com Glina, jud. IF**

**B-29 oras Otopeni, jud. IF**

**B-30 oras Buftea, jud. IF**

**MS-2 mun. Targu Mures**

**MS-1 mun. Targu Mures**

**BV-6 oras Codlea**

**AB-2 mun. Sebes**

**BC-1 mun. Bacau**

**BC-2 mun. Bacau**

**IS-2 mun. Iasi**

**IS-5 com. Tomesti**

**BT-1 mun. Botosani**

**CJ-2 mun. Cluj Napoca**

**CJ-3 mun. Cluj Napoca**

**GR-2 mun. Giurgiu**

**DJ-2 mun. Craiova**

**GJ-3 oras Turceni**

**OT-1 mun. Slatina**

**Agenţia Naţională pentru Protecţia Mediului** informează că, din rezultatele analizelor efectuate în data de 02.01.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**B-9 mun. Bucuresti**

**B-27 com Afumati, jud. IF**

**B-29 oras Otopeni, jud. IF**

**B-30 oras Buftea, jud. IF**

**MS-2 mun. Targu Mures**

**MS-1 mun. Targu Mures**

**BV-6 oras Codlea**

**AB-2 mun. Sebes**

**BC-1 mun. Bacau**

**BC-2 mun. Bacau**

**IS-2 mun. Iasi**

**IS-5 com. Tomesti**

**BT-1 mun. Botosani**

**CJ-4 mun. Cluj Napoca**

**GR-1 mun. Giurgiu**

**GR-2 mun. Giurgiu**

**DJ-2 mun. Craiova**

**GJ-3 oras Turceni**

**MH-1 mun. Drobeta Turnu Severin**

**OT-1 mun. Slatina**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**ARBDD Tulcea** revine cu informaţii referitoare la **incendiul de vegetaţie izbucnit în data de 29.12.2022, în jurul orei 11.30, în zona cuprinsă între Canalul Sondei și Grindul Sulina, Canal Sulina-Caraorman, care s-a extins spre Grindul Pocora şi Canal Magearu, pe raza Districtului Ecologic Sulina, județul Tulcea, precizând că acesta s-a stins de la sine în data de 02.01.2023, ora 06.00. A ars stuf, papură şi rogoz pe o suprafaţă totală de aproximativ 300 ha**, direcţia de dezvoltare a incendiului fiind de S-N. Nu au fost observate mortalităţi la speciile de păsări şi animale sălbatice în zona incendiată.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 03.01.2023 – 04.01.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.